b'\n_START_ARTICLE_\nKontrarotirajo\xc4\x8da propelerja\n_START_PARAGRAPH_\nKontrarotirajo\xc4\x8da propelerja (ang. contra-rotating propellers - CRP) sta dva koaksialno name\xc5\xa1\xc4\x8dena propelerja (letalska vijaka), ki se vrtita v nasprotnih smereh. Poganja jih batni ali pa turbopropelerski motor. Po navadi se uporabljajo na hitri letalih, kot npr. strate\xc5\xa1ki bombnik Tupoljev Tu-95 ali pa transportno letalo Antonov An-70. Kontrarotirajo\xc4\x8da propelerja sta te\xc5\xbeja in bolj kompleksna za izdelavo, ker se morata gredi vrteti v nasprotnih smereh. Prednosti CRP propelerjev je ve\xc4\x8dja aerodinami\xc4\x8dna u\xc4\x8dinkovitost, pri njih se del tangencialnega toka zraka pretvori v uporaben potisk._NEWLINE_Kontrarotirajo\xc4\x8da propelerja (contra-rotating propellers) ni isto kot "counter-rotating propellers" - slednji primer se nana\xc5\xa1a na ve\xc4\x8dmotorna letala kot npr. Piper PA-44 Seminole, pri katerem se levi motor v eni smeri, motor na desni v drugi - tako ni kriti\xc4\x8dnega motorja.'